Diari Oficial de la Generalitat Valenciana


Sumari del DOGV 8475, del 30-01-2019 (2019/783)

ORDRE 2/2019, de 25 de gener, de la Conselleria de Justícia, Administració Pública, Reformes Democràtiques i Llibertats Públiques, per la qual es creen les oficines de la Generalitat d'assistència a les víctimes del delicte d'Ibi, Novelda, Sant Vicent del Raspeig, la Vila Joiosa, Villena, Nules, Segorbe, Massamagrell, Mislata, Moncada i Quart de Poblet.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2019/01/25/2/dof/vci/html**

### Dades del document

Número de DOGV
:   8475

Data del DOGV
:   30-01-2019

Secció del DOGV
:   I. DISPOSICIONS GENERALS

Número del document
:   2019/783


Data del document
:   25-01-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Ordre

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * legislació

ORDRE 2/2019, de 25 de gener, de la Conselleria de Justícia, Administració Pública, Reformes Democràtiques i Llibertats Públiques, per la qual es creen les oficines de la Generalitat d'assistència a les víctimes del delicte d'Ibi, Novelda, Sant Vicent del Raspeig, la Vila Joiosa, Villena, Nules, Segorbe, Massamagrell, Mislata, Moncada i Quart de Poblet. [2019/783]  
  
PREÀMBUL  
  
Amb la publicació del Decret 165/2016, de 4 de novembre, del Consell, es crea i regula la xarxa d'oficines de la Generalitat d'assistència a les víctimes del delicte (OAVD) i se n'estableix l'organització i el règim de funcionament d'acord amb el que s'ha disposat en la Llei 4/2015, de 27 d'abril, de l'Estatut de la Víctima del Delicte. I en l'annex I s'indica el llistat de les oficines que formen part de la xarxa esmentada.  
Amb la publicació de l'Ordre 12/2018, de 5 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual es creen les oficines de la Generalitat d'assistència a les víctimes del delicte de Carlet, Ontinyent, Llíria, Picassent i Utiel, es va incrementar el nombre d'oficines que presten assistència a les víctimes del delicte, afavorint així la prestació d'un servei públic de proximitat i de qualitat a les víctimes del delicte de la Comunitat Valenciana.  
Queda, per tant, assumir la necessària atenció de proximitat a les víctimes del delicte, mitjançant la creació de noves oficines en partits judicials que no disposaven d'aquest recurs, reforçant i generalitzant així l'atenció a les víctimes a tot el territori de la Comunitat Valenciana i a tots els partits judicials. En conseqüència, resulta imprescindible ampliar el nombre d'oficines que formen part de la xarxa actual als partits judicials d'Ibi, Novelda, Sant Vicent del Raspeig, la Vila Joiosa, Villena, Nules, Segorbe, Massamagrell, Mislata, Moncada i Quart de Poblet.  
En conseqüència, aquestes incorporacions modifiquen l'àmbit territorial d'actuació d'algunes de les oficines existents i els partits judicials als quals atenen.  
En la disposició final segona de l'esmentat Decret 165/2016, s'estableix que «La creació, reubicació o supressió de les oficines d'atenció a les víctimes del delicte d'àmbit inferior al provincial, es portarà a cap mitjançant ordre de la conselleria amb competència en matèria d'atenció a les víctimes del delicte.»  
Per tot això, i en compliment amb el que es recull en la Llei 4/2015, de 27 d'abril, de l'Estatut de la Víctima del Delicte, que va incorporar al nostre ordenament la Directiva 2012/29/UE, del Parlament Europeu i del Consell, de 25 d'octubre de 2012, que estableix les normes mínimes sobre els drets, el suport i la protecció de les víctimes de delictes; en el Reial decret 1109/2015, d'11 de desembre, pel qual es desenvolupa la Llei 4/2015, de 27 d'abril, de l'Estatut de la Víctima del Delicte i es regulen les oficines d'assistència a les víctimes del delicte, i en el Decret 165/2016, de 4 de novembre, del Consell, pel qual es crea i regula la xarxa d'oficines de la Generalitat d'assistència a les víctimes del delicte,  
  
  
  
ORDENE  
  
Article 1. Creació de noves oficines de la Generalitat d'assistència a les víctimes del delicte  
S'amplia la xarxa d'oficines de la Generalitat d'assistència a les víctimes del delicte, amb la creació de les oficines següents d'àmbit inferior al provincial i la determinació del seu àmbit territorial:  
  
OAVD Àmbit territorial  
Ibi Partit judicial d'Ibi  
Novelda Partit judicial de Novelda  
Sant Vicent del Raspeig Partit judicial de Sant Vicent del Raspeig  
La Vila Joiosa Partit judicial de la Vila Joiosa  
Villena Partit judicial de Villena  
Nules Partit judicial de Nules  
Segorbe Partit judicial de Segorbe  
Massamagrell Partit judicial de Massamagrell  
Mislata Partit judicial de Mislata  
Moncada Partit judicial de Moncada  
Quart de Poblet Partit judicial de Quart de Poblet  
  
  
  
Article 2. Modificació de l'àmbit territorial de determinades oficines d'assistència a les víctimes del delicte  
Es modifica l'àmbit territorial de les següents oficines de la Generalitat d'assistència a les víctimes del delicte d'àmbit inferior al provincial.  
  
OAVD Àmbit territorial  
València Partit judicial de València  
Sagunt Partit judicial de Sagunt  
Torrent Partit judicial de Torrent  
Alacant Partit judicial d'Alacant  
Alcoi Partit judicial d'Alcoi  
Benidorm Partit judicial de Benidorm  
Elda Partit judicial d'Elda  
Castelló de la Plana Partit judicial de Castelló de la Plana  
Vila-real Partit judicial de Vila-real  
  
  
  
DISPOSICIONS FINALS  
  
Primera. Habilitació per a l'execució  
Es faculta la direcció general amb competència en matèria d'assistència a les víctimes del delicte perquè dicte les instruccions necessàries per a l'aplicació i la posada en marxa d'aquesta ordre.  
  
Segona. Entrada en vigor  
Aquesta ordre produirà efectes des de l'endemà de la publicació en el Diari Oficial de la Generalitat Valenciana.  
  
València, 25 de gener de 2019  
  
La consellera de Justícia, Administració Pública,  
Reformes Democràtiques i Llibertats Públiques,  
GABRIELA BRAVO SANESTANISLAO


Còpia Permalink ELI